Iktatási szám:

**Együttműködési megállapodás   
az iskolai közösségi szolgálat  
közös lebonyolításáról**

|  |  |
| --- | --- |
| amelyet egyrészről | Budapesti Műszaki Szakképzési Centrum  Petrik Lajos Két Tanítási Nyelvű Technikum |
|  | székhely: 1146 Budapest, Thököly út 48-54. |
|  | képviselő: Gál-Berey Csilla, igazgató |
|  | OM-azonosító: 203058, Az iskola intézménykódja: 051406 |
|  | a továbbiakban: Iskola |
|  |  |
| másrészről | név: |
|  | székhely: |
|  | képviselő: |
|  | a továbbiakban: Szervezet |

(a továbbiakban együtt: Felek) kötöttek a mai napon, az alábbi feltételekkel:

**1. A megállapodás előzményei, körülményei, célja:**

A nemzeti köznevelésről szóló 2011. évi CXC törvényben (a továbbiakban: Nkt.) foglaltaknak megfelelően az iskolai közösségi szolgálat („szociális, környezetvédelmi, a tanuló helyi közösségének javát szolgáló, szervezett keretek között folytatott, anyagi érdektől független, egyéni vagy csoportos tevékenység és annak pedagógiai feldolgozása”) (a továbbiakban: IKSZ) közös lebonyolításában a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanuló teljesíteni tudja az 50 órás kötelezettségét.

**2. Az Iskola kötelezettségei, vállalásai:**

2.1Tájékoztatja az ………………………………………………………………………….. nevű diákot/diákokat az IKSZ lehetőségeiről, az azzal kapcsolatos tudnivalókról.

2.2 Segíti az IKSZ megszervezését.

2.3 Szervezi és koordinálja a tanuló jelentkezését a Szervezetben történő IKSZ teljesítésével kapcsolatban.

2.4 Felelős az IKSZ lebonyolításához szükséges dokumentumok előállításáért és kezeléséért, amelyeket – a szükséges körben – a Szervezet rendelkezésére bocsát (különösen pl. a tanuló által kitöltött jelentkezési lap és a szülő/gondviselő egyetértő nyilatkozata).

2.5 A Szervezet által kiállított „teljesítésigazolás” alapján kiállítja az igazolást a tanuló részére.

2.6 Végzi a felkészítési IKSZ-ben szereplő felkészítő és záró foglalkozások megtartását, a tanuló helyszínre irányítását.

2.7 A tanuló állami balesetbiztosítása, valamint a felkészítő órák során a balesetvédelmi felkészítések által gondoskodik a tanuló balesetvédelméről.

2.8 Az IKSZ ellátása érdekében szükséges utazásról a tanuló önállóan, illetve szükség esetén a szülő/gondviselő bevonásával gondoskodik.

2.9 Törekszik arra, hogy a tanulót segítse az IKSZ vállalására vonatkozó bármilyen kérdésben, probléma megoldásában.

2.10 Kíséri a tanuló tevékenységét és a szolgálat végeztével a tanuló beszámolójával egy időben az osztályfőnök lezárja a programot.

**3. A Szervezet kötelezettségei, vállalásai:**

3.1 Lehetőséget biztosít az általa az alábbiakban meghatározott tevékenységi körök tekintetében az IKSZ végrehajtására (foglalkoztatás).

3.2 Mentort biztosít az IKSZ idejére, aki ellátja az IKSZ-szel kapcsolatos tájékoztatási és kapcsolattartási feladatokat.

3.3 Gondoskodik az IKSZ-hez esetlegesen szükséges felszerelésről.

3.4 A mentor az IKSZ megkezdése előtt hely-ismereti, illetve tűz- és munkavédelmi eligazítást tart.

3.5 A mentor az IKSZ megkezdése előtt ismerteti a munka célját, az elvégzendő feladatokat, illetve a tanulótól elvárt magatartást.

3.6 A mentor az IKSZ végén értékeli az elvégzett munkát, a tanuló által vezetett IKSZ folytatásáról készült naplóban bélyegzővel és aláírással igazolja a tanuló szolgálati tevékenységének teljesítését („teljesítésigazolás”).

3.7 A Szervezet köteles biztosítani:

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

d) a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.

3.8 A Szervezet felel:

1. a kárért, ha a közösségi szolgálat során végzett tevékenység kapcsán adott utasításának végrehajtása kárt idéz elő, és erre a tanuló előzetesen az utasítást adó figyelmét felhívta. A Szervezet mentesül a felelősség alól, ha a tanuló a figyelemfelhívási kötelezettségének nem tett eleget;
2. a tanuló által a közösségi szolgálat során végzett tevékenységgel összefüggésben harmadik személynek okozott kárért. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a Szervezet a tanulótól követelheti kárának megtérítését;
3. a tanuló testi sérüléséből, illetve egészségkárosodásából eredő káráért, valamint a tanuló tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kárért, ha az a Szervezettől kapott utasítással összefüggésben következett be.

A Szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A Szervezetnek nem kell megtérítenie a kárnak azt a részét, amely a tanulónak felróható magatartásából származott.

3.9 A Szervezet az együttműködési megállapodás aláírásával nyilatkozik arról, hogy a közösségi szolgálat a Szervezetben meghatározott munkaköri feladatok ellátására nem irányul.

**4. Egyéb, a foglalkoztatással kapcsolatban rögzítendő rendelkezések**

4.1 A tanuló által ellátandó tevékenységek időtartama (megvalósításra meghatározott időpont):

………………………………………………………………………………………………..

4.2. A tanuló által ellátandó tevékenységek:

………………………………………………………………………………………………..

4.3 A foglalkoztatás helye/helyszínei:

4.4 A tanuló felkészítésének (az ellátandó feladatokkal való tudnivalókról tájékoztatás, megbeszélés) határideje: ………………………………………(IKSZ megkezdésének időpontja a szervezetnél).

4.5 Az IKSZ helyszínén a tanuló tanítási napokon alkalmanként legkevesebb 1, legfeljebb 3 órás, tanítási napokon kívül alkalmanként legkevesebb 1, legfeljebb 5 órás időkeretben végezheti a tevékenységet.

Az IKSZ teljesítése körében 1 órán 60 perc közösségi szolgálati idő értendő azzal, hogy a helyszínre utazás és a helyszínről hazautazás ideje nem számítható be a teljesítésbe.

Két alkalom között 14 óra pihenőidőt kell biztosítani a tanuló számára.

**5. Az Iskola részéről a program felelőse és kapcsolattartója**

név: Kulcsár Anikó

telefon: +36 70 502 1739

e-mail: [kulcsara@petrik.hu](mailto:kulcsara@petrik.hu)

**6. A Szervezet részéről kapcsolattartó**

Az együttműködés kapcsolattartója:

Név:

Telefon:

E-mail:

Mentor (amennyiben nem egyezik meg a kapcsolattartóval):

név:

telefon

e-mail:

feladatkör:

**7. A programmal kapcsolatban felmerülő költségek és annak kötelezettségvállalója**

Felek a jelen együttműködési megállapodás teljesítésével összefüggésben megegyeznek, hogy az esetlegesen felmerülő költségeiket önállóan viselik, egymással szemben semmiféle fizetési, költségtérítési (díj)igénnyel, nem lépnek fel.

**8. A program megvalósulása során felmerülő módosítási kérelmek bírálatának menete**

A Felek a jelen megállapodásban megfogalmazottak módosítására irányuló jelzését követően − indokolt esetben – a módosítás tervezetét elkészítik. A szerződésmódosítást aláírásukkal hagyják jóvá.

**9. A Felek elállási, felmondási joga**

9.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:

1. a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy
2. olyan körülmény merült fel vagy jut a Felek tudomására, amely alapján a program teljesülése kétségessé válik, vagy
3. a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy
4. a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

**10. Egyéb rendelkezések**

10.1 A Felek rögzítik, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

10.2 A Felek kijelentik, hogy a megállapodás megkötése során és annak teljesítése alatt a tudomásukra jutott személyes adatokat a természetes személyeknek a személyes adatok kezelése tekintetében történő védelemről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és Tanács 2016. április 27-i (EU) 2016/679 rendelete (GDPR) és az információs önrendelkezési jogról és az információszabadságról szóló 2011. évi CXII. törvény rendelkezései szerint kezelik.

10.3 Felek kijelentik, hogy a jelen együttműködési megállapodásban meghatározott kapcsolattartók nevét, elérhetőségeit egyéb adatát kizárólag a megállapodásban foglaltak teljesítése céljából kezelik. Felek megállapodnak, hogy az érintett adatokat a jelen megállapodás megszűnésének napjától számított 5 (öt) évig kezelik.

10.4 A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

10.5 A jelen megállapodásban nem vagy nem kellő részletességgel szabályozott kérdések tekintetében a magyar jog – különösen a Polgári Törvénykönyvről szóló 2013. évi V. törvény; az Nkt., valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet – szabályai az irányadóak.

10.6. Felek rögzítik, hogy jelen megállapodást …………………………………….dátumig tartó **határozott**/**határozatlan** időtartamra kötik. (megfelelő aláhúzandó).

Jelen megállapodás a Felek általi aláírásának napján jön létre. Amennyiben a jelen megállapodás aláírására nem egy időben és helyen kerül sor, a jelen megállapodás hatályba lépésének időpontja az utolsó aláírás napja.

A felek a jelen, 4 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad.

A megállapodás melléklete: a tanuló személyes jelentkezési lapja.

Budapest, . ………….. Budapest, …………..

…………………………………………… ……………………………………………

Penksza Károlyné

igazgatóhelyettes

Iskola részéről Szervezet részéről